《三和磨字韵》
宋代·林希逸

休忆朝携香满袖，从教人画雪披蓑。诗狂黄鹤楼堪碎，颂美浯溪石欲磨。

安得谷论肥定武，却嗤甫贵瘦光和。老痴只弄穷生活，散帙多闻暮鸟过。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。